钦定古今图书集成/理学汇编/学行典/第031卷 > 理数钤〈离集上〉 > 《经世原数》
## 钦定古今图书集成/理学汇编/学行典/第031卷 > 理数钤〈离集上〉 > 《经世原数》

《易大传》曰：“天一地二，天三地四，天五地六，天七地八，
天九地十。”

朱子曰：此言天地之数，阳奇阴耦，即所谓《河图》者也。其位一六居下，二七居上，三八居左，四九居右，五十居中，中五为衍母，次十为衍子，次一二三四为四象之位，次六七八九为四象之数，二老位于西北，二少位于东南，其数则各以其类交错于外也。

天数五。地数五。五位相得。而各有合。天数二十有五。
地数三十。凡天地之数五十有五。此所以成变化而
行鬼神也。

朱子曰：“天数五者，一三五七九皆奇也。地数五者，二四六八十皆耦也。相得谓一与二、三与四、五与六、七与八、九与十，各以奇耦为类而自相得。有合谓一与六、二与七、三与八、四与九、五与十，皆两相合。二十有五者，五奇之积也。三十者，五耦之积也。变化” ，谓一变生水而六化成之，二化生火而七变成之，三变生木“而八化成之。四化生金，而九变成之。五变生土，而十化成之。” 鬼神谓凡奇耦生成之屈伸往来者。又曰：“在十干，甲乙三八木，丙丁二七火，戊己五十土，庚辛四九金，壬癸一六水；在十二支，寅卯三八木，巳午二七火，辰戌丑未五十土，申酉四九金，亥子一六水，便是相得。如甲木得数三八，乙木亦得数” 三八，此《合言》也。甲阳木，得数三三亦阳也。乙阴木，得数八八，亦阴也，此分言也。“有合” 谓甲与己合，乙与庚合，丙与辛合，丁与壬合，戊与癸合，是十干各有合也。子与丑合，寅与亥合，卯与戌合，辰与酉合，巳与申合，午与未合，是十二支亦各有合也。相得如兄弟之友爱，有合如夫妇之配耦，皆造化自然之理，按图可见矣。

邵伯温曰：“《干》之数一，《兑》之数二，《离》之数三，震之数四，
巽之数五，《坎》之数六，《艮》之数七，《坤》之数八。干兑离震
巽坎艮坤交相重之为六十四卦。”干兑离震在天为
阳，在地为刚。巽坎艮坤在天为阴，在地为柔。在天则
居东南，在地则居西北。在天居西北，在地则居东南。
阴阳相错，天文也；刚柔相交，地理也。〈天文谓圆图地理谓方图〉